12 SA spanne oorsee - LionsWorld Forum
12 SA spanne oorsee
Topic: 12 SA spanne oorsee Posted: 17-Jul-2017 at 2:00pm
Tot 12 plaaslike spanne kan in 2018 aan oorsese kompetisies deelneem as die Suid-Afrikaanse Rugbyunie (Saru) sy sin kry: vier in Superrugby, ses in die Noordelike Halfrond en twee in die VSA.Saru het dié ingrypende veranderinge aan sy rugbylandskap in ’n voorlegging op 7 Julie in Kaapstad aan die land se 14 unies bekend gemaak.Die ses spanne in die Noordelike Halfrond sluit in die Cheetahs en Southern Kings se Pro14-deelname.Saru onderhandel ook met die Engelse Premierliga oor die deelname van nog vier Suid-Afrikaanse spanne aan die Anglo-Welsh-bekertoernooi.Saru kon nie in die Kaap aan sy lede sê of dit twee of vier spanne sal wees nie.Die Griekwas en die Pumas kan onder hulle tel. Die Walliese en Engelse Premierliga-spanne gebruik die Anglo-Welsh-bekertoernooi om hul opkomende talent blootstelling te gee. Dit is nie so straf soos die Pro14 nie.Onderhandelinge om twee Suid-Afrikaanse spanne in ’n Amerikaanse reeks te laat speel, vind ook agter die skerms plaas. Dis onseker watter plaaslike spanne dit sal wees.Amptelike bevestiging van die Cheetahs en die Kings se deelname aan vanjaar se vergrote Pro14-reeks teen Ierland, Wallis, Skotland en Italië se voorste klubspanne word volgens die jongste inligting so vroeg as Dinsdag verwag.Só ’n aankondiging sal beteken dat Suid-Afrikaners soos CJ Stander, Jaco Taute (albei Munster), Marnitz Boshoff (Connacht), Marcell Coetzee (Ulster), WP Nel (Edinburgh), Oli Kebble (Glasgow Warriors), Sarel Pretorius (Newport Gwent Dragons), Derick Minnie (Zebre) en Richardt Strauss (Leinster) van September vanjaar af meer gereeld op plaaslike bodem sal speel.Die Cheetahs en Kings sal weens verpligtinge teenoor hul losiehouers, seisoenkaartjiehouers en borge Pro14-tuiswedstryde aanbied.Deur die oorsese markte te betree, sal Saru sy inkomstestrome vergroot in ’n tyd van finansiële druk. Die onttrekking van Absa as hoofborg, én een of twee ander borge, het einde 2015 ’n gat van R130 miljoen in Saru se sak gelos.Saru het reeds op verskeie gebiede begin terugsny weens die geldknyp. Onder meer het hy besluit om nie meer sy jaarlikse interprovinsiale sewes- en amateurtoernooie aan te bied nie.Selfs die Bokke moes dit ontgeld. Vir die tweede toets teen Frank­ryk in Durban het hulle nie soos gebruiklik in die luukse Beverly Hills-hotel in Umhlanga gebly nie, maar in ’n hotel naby die Gateway-winkelsentrum.MTN se borgskap, asook die nuwe oorsese inkomstestrome, kan Saru weer in ’n gesonde finansiële posisie plaas.Saru beplan om op 2 Augustus terugvoer aan sy lede te gee oor die oorsese reekse.Met aanstaande jaar se Curriebeker-reeks wat in Augustus ’n wenner sal kry, sal die oorsese deelname van SA spanne nie veel van ’n invloed op dié kompetisie hê nie.
Posted: 17-Jul-2017 at 2:30pm
Sjo, dit klink vir my of hulle nou darem TE oorgretig raak met hierdie hele storie! Die hele idee van die kings en fs uit super rugby skop was om ons spelers en hulbronne onder minder spanne te deel.. Maar nou wil hulle spanne die hele wereld vol laat speel? Lion4ever Members Profile
Posted: 17-Jul-2017 at 3:24pm
A bit much. Either drop SANZAAR completely, or let the Kings and Cheetahs find their feet first.
Posted: 17-Jul-2017 at 4:02pm
Ek dink dis n briljante move. Dink net hoe nice sal n game tussen n Walliese span en Griekwas wees om te kyk, veral indien griekwas hulle tuisgames in Kimberley speel. Dink net wat se blootstelling en finansiele inspuiting ons kleiner unies hieruit kan kry. Dit kan ook verhoed dat so baie spelers die land verlaat, aangesien ons daar van ons plaaslike spanne in die engelse en europese kompetisies gaan speel.